als_Latn dik_Latn sag_Latn
Kapen 50 sirianë klandestinë në Shqipëri
50 klandestinë nga Siria, janë ndaluar ditën e sotme nga policia e Gjirokastrës, pasi kishin hyrë ilegalisht në territorin e Shqipërisë.
Politiko
E Premte, 28 Nëntor 2014 | 17:36
0 Komente.
50 klandestinë nga Siria, janë ndaluar ditën e sotme nga policia e Gjirokastrës, pasi kishin hyrë ilegalisht në territorin e Shqipërisë.
Ndalimi i klandestinëve është bërë i mundur rreth orës 03.00, të mëngjesit, nga Specialistët e Sektorit Kundër Trafiqeve të Paligjshme në Drejtorinë e Policisë së Gjirokastrës, pas informacioneve të marra se një grup klandestinësh po udhëtonin nëpërmjet shtratit të Lumit Drino në afërsi të Urës së Lumit të qytetit Gjirokastër.
Nga burimet e policisë, konfirmohet se në mesin e klandestinëve janë 6 gra dhe 2 fëmijë të moshës 9 e 10 vjeç, të cilët janë shoqëruar në spitalin Rajonal Gjirokastër për ndihmë mjekësore.
Nga hetimet paraprake rezulton se klandestinët kishin hyrë ilegalisht nëpërmjet kufirit jeshil me shtetin grek gjatë orëve të mbrëmjes, me destinacion Malin e Zi.
Specialistët e Sektorit Kundër Trafiqeve të Paligjshme në bashkëpunim me Specialistët e Sektorit të Migracionit në Drejtorinë Rajonale për Kufirin dhe Migracionin Gjirokastër, po punojnë për rikthimin e tyre në shtetin grek, pasi klandestinet dispononin leje qëndrimi të Greqisë. / Shekulli
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn